Hopeisista Kalevala-koruista hyvitämme pääsääntöisesti 20 €, pronssisista 10 €. Kaulakoruista, kivellisistä* koruista ja erityisen kookkaista koruista hyvitys on korkeampi. Tietyille kaulakoruille on mallikohtainen hyvityshinta. Hopeisista kaulaketjuista ja irrallisista heloista (riipus ilman ketjua) hyvitämme 10 €, pronssisista 5 €. Rikkinäisistä koruista emme anna hyvitystä. Emme myöskään anna hyvitystä joulukoristeista, parittomista korvakoruista tai parittomista kalvosinnapeista. Voit kuitenkin halutessasi jättää ne meille kierrätettäviksi. Tarkistathan, että korut ovat Kalevala Korun tai Lapponian tuotantoa ja ehjiä. Emme anna hyvitystä emmekä palauta muiden merkkien valmistamia koruja. Löydät Kalevala-korujen hyvityshinnastot ja esimerkkikuvia koruista alempana tällä sivulla.*Kiviin lasketaan koru- ja jalokivien lisäksi myös helmet, posliini, lasi ja keramiikka.